
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 115  
                                                                din 31 iulie 2024
         privind preluarea şi modificarea unui contract de închiriere, având ca obiect terasă de alimentaţie publică
                  Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 23.681/22.07.2024 și la Consiliul Local Sighișoara cu nr. 23.780/23.07.2024, de referatul de aprobare, înregistrat cu nr. 23.682/22.07.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 16.160/07.05.2024, formulată de domnul Rus Gabriel - Alin, în calitate de administrator al S.C. ADDO SIGHIŞOARA S.R.L., cu referire, în principal, la preluarea contractului închiriere nr. 13/2015, așa cum a fost modificat și completat prin actele adiționale nr. 1/27.03.2020, nr. 2/07.12.2020 şi nr. 3/26.03.2021, având ca obiect terenul situat în Municipiul Sighișoara, Piaţa Cetăţii, nr. 2, în suprafață de 8 mp., cu destinația de teren ocupat de terasă de alimentaţie publică, încheiat între Municipiul Sighișoara, în calitate de proprietar/administrator și S.C. NICOLBURG S.R.L, în calitate de chiriaș, precum și acordul actualului chiriaș exprimat în acest sens și înregistrat la Municipiul Sighișoara cu nr. 23.507/19.07.2024, precum și cu privire, în secundar, la modificarea acestui contract în sensul suplimentării suprafeţei terenului închiriat la 28 mp., ca urmare a închirierii de către S.C. ADDO SIGHIŞOARA S.R.L., a imobilului vecin situat în Sighişoara, Piaţa Cetăţii nr. 3, conform contractului de închiriere nr. 27/01.07.2019, încheiat cu proprietarul imobilului S.C. BEIDA PROD S.R.L, cu destinaţia de alimentaţie publică, astfel încât suprafața totală de 28 mp., ce face obiectul solicitării să fie mai facil de administrat ținând cont și de faptul că solicitanta deține actualmente spațiul din Piaţa Cetăţii nr. 3;

            Având în vedere faptul că, Municipiul Sighișoara ca unitate administrativ - teritorială, deține rangul de posesor al terenului antemenționat, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor sale;

Văzând că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea lui, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighişoara şi este cuprins în listele de inventar ale Municipiului Sighişoara – domeniul public;

      Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

      Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

      Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

 Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 6, precum şi a art. 13 din contractul de închiriere având ca obiect terenul ocupat de terasă de alimentaţie publică;

      Având în vedere prevederile Hotărârii Consiliului Local Sighişoara nr. 87/27.04.2023 privind stabilirea impozitelor si taxelor locale pentru anul 2024, anexa nr. 8 – Nivelul taxelor şi chiriilor pentru bunurile aparţinând domeniului public şi privat al Municipiului Sighişoara;

Având în vedere că, prin închirierea terenului, respectiv prin preluarea şi modificarea contractului de închiriere a terenului în vederea amenajării unei terase de alimentaţie publică, a cărei activitate se desfășoară pe tot parcursul anului se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 23.683/22.07.2024, prin care se propune preluarea şi modificarea unui contract de închiriere, având ca obiect terasă de alimentaţie publică;
Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

        H O T Ă R Ă Ş T E:

   Art. 1. (1) Se aprobă preluarea, începând cu data de 01.08.2024, de către S.C. ADDO SIGHIŞOARA S.R.L., a contractului de închiriere nr. 13/2015, așa cum a fost modificat și completat prin actele adiționale nr. 1/27.03.2020, nr. 2/07.12.2020 şi nr. 3/26.03.2021, având ca obiect terenul situat în Municipiul Sighișoara, Piaţa Cetăţii, nr. 2, în suprafață de 8 mp., cu destinația de teren ocupat de terasă de alimentaţie publică, de la actualul chiriaş al terenului, S.C. NICOLBURG S.R.L.

(2) Obiectul contractului de închiriere se modifică în sensul că acesta este situat în Sighișoara, Piața Cetății nr. 2 - 3 și în sensul suplimentării suprafeței de teren închiriat cu 20 mp. respectiv de la 8 mp. la 28 mp., conform schiţei anexate la prezenta.

  (3) Ca o consecință a modificărilor prevăzute la alin. (2) din prezentul articol, art. 2 din Capitolul II. OBIECTUL CONTRACTULUI din contractul de închiriere amintit, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre se modifică și va avea următorul conținut:

,,Art. 2. MUNICIPIUL SIGHIŞOARA în calitate de proprietar/administrator, închiriază terenul situat în municipiul Sighişoara, Piaţa Cetăţii, nr. 2 - 3, în suprafaţă de 28 mp., identificat conform planului anexat la prezentul, în scopul amenajării de terasă de alimentaţie publică care îşi desfăşoară activitatea pe tot parcursul anului ˮ.
 (4) Durata termenului de închiriere rămasă din durata iniţială de 5 (cinci) ani a contractului de închiriere este de 8 (opt) luni, respectiv de la data de 01.08.2024 până la data de 31.03.2025, cu posibilități de prelungire, conform contractului.

(5) Cuantumul chiriei va fi actualizat conform prevederilor legale aplicabile în materie, în vigoare la data preluării contractului de închiriere, dar și ca urmare a modificării suprafeței de teren, conform art. 1 alin. (2) și alin. (3) din prezenta hotărâre și va fi indexat cu indicele de inflație anual.

(6) Se aprobă modificarea prevederilor art. 6 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre, care va avea următorul conținut:

,,Art. 6. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 respectiv 30.09 a anului în curs, începând cu data încheierii contractuluiˮ.

(7) Se aprobă modificarea art. 13 din Capitolul VIII. RĂSPUNDEREA CONTRACTUALĂ al contractului de închiriere amintit, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Art. 13. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(8) Celelalte prevederi ale contractului de închiriere, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre, rămân neschimbate și îşi menţin valabilitatea între Municipiul Sighişoara şi S.C. ADDO SIGHIŞOARA S.R.L.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică şi Compartimentul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu 12 voturi ”pentru”, 1 vot ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;
  1 ex. Compartimentul Disciplina și Finalizare Construcții – Direcția Arhitect Șef;

  1 ex. Direcția Publică Poliția Locală.
16 ex.  

B.A.

